Ustavnoga zakona od naroda u 2. članu 
toga istoga Zakona? — Tu neki za prvi 
pojam uvode tuđu riječ nacija, pa poneki 
sportski izvjestitelji upotrebljavaju izraze 
nacionalna momčad ili, da bude ljepše, 
nacionalni tim, te pišu štoviše o našem 
nacionalnom timu (što je, naravno, ne- 
točno, jer se naša momčad gotovo nikada 
ne sastoji od predstavnika svih narodnosti 
naše zemlje, pa je najbolje takvu mom- 
čad zvati »državnom«, a ne »nacional- 
nom«). Razumije se, da je ta tuđica ne- 
potrebna i da će narod u smislu čl. 1. 
Ustavnoga zakona biti sasvim određen, ako 
mu se pridruži označni pridjev (hrvatski 
narod, srpski narod, slovenski, makedon- 
ski, crnogorski narod). 

Drugo je pitanje, ako je već imenica 
puk praktički uzmakla pred imenicom 
narod i postala gotovo arhaizam, smije 
li se — i može li se — onda i pridjev 
pučki svagdje zamjenjivati pridjevom na- 
rodni. Naoko bi se moglo učiniti, da bi to 
bilo naiprirodnije, no — ipak nije tako. 
Pridjev pučki imao je naime — kao pridjev 
— i neka posebna, svoja značenja. On je 
značio ne samo ono, što pripada puku, ne- 
go i ono, što je namijenjeno njegovim 
najširim slojevima, kao i ono, što su ti slo- 
jevi davali i što daju sami od sebe, samo- 
niklo, bez škole i bez utjecaja, koji su do- 
lazili odozgo ili izvana — i u tim znače- 
njima taj se pridjev može korisno upotre- 
trebiti i danas. 

Slikarstvo može biti narodno, a da zato 
ne mora biti pučko, slično kao što i 
umjetnik rezbar može rezbariti narodne 
motive, pa da njegov rad ne bude isto što 
rad čobanina, koji crta šare ili »rezucka«, 
što mu dođe u pamet, i ne misleći na ško- 
le, na tehnike i na perspektive, koje bi se 
kod toga mogle primijeniti. 

Ono, što vrijedi za slikarstvo i za re- 
zbarstvo, vrijedi — mutatis mutandis — i 
za igru, za pjevanje, za različite rukotvo- 
rine i za koješta drugo, što može biti 
narodno, a da se ipak svojom stilizacijom 
i svojim načinom izradbe udaljuje od ono- 
ga, što je pučko. Za Gotovčeve i Dobro- 
nićeve kompozicije na pr. nitko ne će reći, 

da su pučke, premda su im motivi često 
uzeti iz puka, a to vrijedi i za mnoge ple- 
sove, koje u narodnim nošnjama (često 
također vrlo stiliziranima) izvode različne 
družine profesionalnih ili poluprofesional- 
nih plesača. Jednako bi i pučko sveuči- 
lište trebalo zvati pučkim, a ne narodnim, 
jer se u njemu predavanja drže (ili bi tre- 
bala da se drže) popularno, pučki, za sve 
naše radne ljude, za sve slojeve onih, koji 
žele što da nauče. A i za etimologiju, koja 
se od naučne etimologije razlikuje upravo 
time, što nije naučna, bilo bi bolje da se 
zove pučkom, a ne narodnom (fr. ćtymo- 
logie populaire, njem. Volksetymologie), 
kako su je g. 1932. prozvali u službenoj 
Gramatičkoj terminologiji za srednje ško- 
le (str. 27). 

Kao što se vidi, pridjev pučki može i 
danas dobro poslužiti, da se njime izrazi 
ono, za što je pridjev narodni preširok i 
što se njime ne da dobro izraziti. Zato ga 
ne treba izbacivati i ne treba ga zamje- 
njivati pridjevom, koji stilistički i seman- 
tički ne može dati ono, što on daje. 

JM. 


TO NIJE ZA VJEROVATI... 


Piše nam jedan dopisnik iz Istre, kako 
u riječkoj i istarskoj štampi sve češće 
nailazimo na konstrukciju prijedloga za 
s infinitivom, na pr. to nije za vjerovati 
umjesto pravilnoga to je nevjerojatno ili 
to se ne može vjerovati. Ta je, veli, kon- 
strukcija ondje upravo proširena i kod 
intelektualaca, a služe se njom »čak i 
nastavnici materinskoga jezika«. Za doći 
u grad trebam dva sata govori se ondje 
na svakom koraku umjesto pravilnoga 
da dođem u grad.., 

Nema sumnje, da je to u tim najzapad- 
nijim područjima hrvatskoga jezika utje- 
caj talijanske konstrukcije prijedloga per. 
koji znači za, zbog, radi, i infinitiva. Ali 
ta konstrukcija nije u duhu našega jezika, 
jer kod nas infinitiv ne dolazi u takvoj 
sintaktičkoj vezi, pa je ne ćemo naći ni u 
pravilnom štokavskom narodnom govoru 
ni u jeziku naših dobrih pisaca. Takva 

konstrukcija stoji najčešće mjesto naše 
namjerne rečenice, pa je talijansku reče- 
nicu si ritiro per vivere in pace najbolje 
prevesti povukao se, da proživi u miru. 


Od naših javnih radnika novijega vre- 
mena ovu je konstrukciju umjesto na- 
mjerne rečenice vrlo često upotrebljavao 
Ante Starčević: za pokvariti puk do 
kraja, nametnulo mu opsjenu autonomije 
općina; ili: neprijatelj bo, za ojačiti se, 
primamljiva i dava i sl., ali Starčević je 
bio velik osobenjak u jezičnim pitanjima, 
iako da nam ne može u ovome poslužiti 
kao uzor. 


Ta je konstrukcija prilično proširena i u 
našim sjeverozapadnim krajevima, ali u 
njima pod utjecajem njemačkoga jezika, 
u kojem se s infinitivom upotrebtljava 
prijedlog zu. Njemačku rečenicu das Haus 
ist zu vermieten moramo prevesti izdaje 
se kuća u najam ili iznajmljuje se kuća, 
a ne kuća za iznajmiti, kako često nala- 
zimo u oglasima. Po zagrebačkim trgovi- 
nama čitamo često slične objave: sanduci 
za prodati, soba za iznajmiti i sl., umjesto 
prodaju se sanduci, iznajmljuje se soba, 
premda je već Maretić u Jezičnom savjet- 
niku godine 1924. ustajao protiv ove grube 
pogreške navodeći, da je pravilno samo 
jabuka dobra za jelo, a ne jabuka dobra 
za jesti. 

Ali da ne bude krivo riječkim i istarskim 
novinarima, valja istaći, da i zagrebačke 
novine još uvijek upotrebljavaju ovu po- 
grešnu konstrukciju, pa tako u »Vjesniku« 
od 7. prosinca na str. 12. čitamo rečenicu: 
A za učiniti je bilo mnogo. A da je mo- 
žemo naći svaki dan u zagrebačkim novi- 
nama, potvrđuje i »Vjesnik« onoga dana, 
kad. pišem ovu bilješku, t. j. 13. siječnja 
1953., pa na str. 3. (ne u Oglasniku) nala- 
zimo ovo: Izlozi su doduše pretrpani tom 
robom, ali u trgovini nema ništa za kupiti. 

Zbog toga pozdravljamo inicijativu na- 
šeg istarskog dopisnika i pozivamo pisce, 
da se klone tih romanizama i germani- 
zama, koji samo nagrđuju naš jezik. 


bi: 


NEKE STILSKE NEZGRAPNOSTI 
U NAŠOJ ŠTAMPI 


Da se u našim novinama još uvijek po- 
javljuju rečenice bez prava smisla, poka- 
zat ću s nekoliko primjera, uzetih iz dnev- 
ne štampe. 

U »Narodnom listu« od 9. XII. 1952. na 
strani 6. pročitali smo ovo: Utakmica je 
završena poslije vrlo uzbudljive igre neri- 
ješenim rezultatom 45:45 (35:23) u ko- 
rist »ASVEL-a«. 

Položaj drugog dijela zagrade odlučio 
je, da se u rečenici pojavila smiješna ano- 
malija: neriješena utakmica završila se u 
korist jednoga od dva kluba. 

Zbog položaja riječi u rečenici mogu na- 
stati mnoge nerazumljivosti. U već spo- 
menutom broju »Narodnog lista« od 9. XII, 
1952. štampan je članak »Kućna pomoć- 
nica odnijela iz stana liječnika robe u vri- 
jednosti od 100.000 dinara«. 

Naš jezik izbjegava posesivni genitiv, 
gdje se može zamijeniti posvojnim pridje- 
vom, Kad bi se u spomenutom naslovu za- 
dovoljio taj jezični zahtjev, ne bi nam ni u 
prvi mah bilo nejasno, šta je to odnijela 
kućna pomoćnica, da li liječnika ili robu. 
Trebalo je dakle reći iz liječnikova stana. 

Nagomilavanje suvišnoga vidimo u jed- 
noj rečenici s prve strane »Školskih no- 
vina« od 15. 1. 1953.: U predavanju je iznio, 
u čemu je suština politehničkog obrazo- 
vanja, kako i na koji način ovome cilju 
treba da služi školska radionica... 

Prilog kako i izraz na koji način pod- 
jednakog su značenja, a nezgodno ih je 
upotrebljavati u ovakvoj vezi čak i u go- 
VoTu. 

Dvije usko povezane srodne riječi tako- 
đer su stilska griješka: Na saveznim save- 
zima treba da ostanu samo međunarodna 
pitanja... (»Vjesnik«, 14. XII. 1952., str. 
12.). Ovdje je taj izraz podnošljiv, ako ga 
promatramo sa stručnog sportskog staja- 
lišta, jer pored republičkog saveza po- 
stoji za svaku sportsku granu centralni, 
savezni savez, Ali ipak treba da ga izbje- 
gevamo, kad ga možemo zamijeniti jed- 


